UUTINEN | KP24

Pohjanmaalla edelleen maan alhaisin työttömyysaste



Pohjanmaan työ­ ja elinkeinotoimiston alueella oli elokuun lopussa yhteensä 11 269 työtöntä työnhakijaa. Se on 813 enemmän kuin vuotta aikaisemmin. Työttömien työnhakijoiden määrä laski edellisestä kuukaudesta 1 581:llä. Työttömien työnhakijoiden osuus työvoimasta on edelleen maan alhaisin (9,5 prosenttia). Etelä-Pohjanmaalla vastaava luku on 9,8 ja koko maassa 13 prosenttia. Heinäkuuhun verrattuna työttömien työnhakijoiden osuus työvoimasta laski Pohjanmaalla ja koko maassa 1,4 prosenttiyksikköä. Tiedot ilmenevät työ­ ja elinkeinoministeriön työnvälitystilastosta. Keskipohjanmaan levikkialueella työttömien työnhakijoiden osuus työvoimasta on alhaisin Pedersöressä (4,4 prosenttia) ja Luodossa (5,1 prosenttia) ja Uusikaarlepyyssä (5,9 prosenttia). Työttömiä on eniten Pietarsaaressa (11,2 prosenttia).